《闻道》
明代·田顼

闻道迷阳寇，东屯信不虚。
风云随战伐，天地日丘墟。
列峒分旗鼓，行营沓羽书。
哀哀荷殳者，汝业本樵渔。

作者简介：（1495~2562）字希古，又字太素，号柜山，延平府尤溪县三十五都(今大田县石牌乡)人，少颖异不凡，年二十一，举正德丙子乡荐。庚辰上春官，列高等，登辛巳科进士，选翰林院庶吉士。时与苏紫溪先生称为中国四才子。与张治、廖道南以文章相砥砺。官至贵州按察司副使，著有《太素集》。